འདི་ལྟར་བྱིས་དེབ་སྐོར་ལ་དོ་སྣང་བྱས་དང་བྱེད་མུས་ཀྱི་སྐབས་སུ།ཨ་ནུ་དཔེ་ཚོགས་ཞེས་པ་ཞིག་མི་འགྱངས་བར་བོད་ཁམས་སུ་འགྲེམས་རྒྱུ་ཡིན་ཚུལ་ཐོས་པ་མ་ཟད།དེ་ཉིད་བྱིས་པ་དག་གི་ཆེད་དུ་རྩོམ་སྒྲིག་གནངས་པའི་བྱིས་པའི་ཀློག་དེབ་སྐོར་ཞིག་ཡིན་པ་ཐོས་པར་ཤིན་ཏུ་དགའ་ནས་དཔེ་དེབ་དེ་འགྲེམས་སྤེལ་དངོས་སུ་བྱེད་པའི་ཉིན་མོ་ལ་རེ་སྒུག་བྱས་བྱས་པའི་མཐའ་མ་སྟེ།ཁ་སང་རེབ་གོང་གི་ཐོན་མིའི་རིག་གནས་དཔེ་ཁང་དུ་འབྱོར་འདུག་པར་བརྟེན།དམངས་ཕན་རིག་མཛོད་ཀྱི་དེབ་བཅུ་གཉིས་པོ་དང་གཉའ་ཁྲི་བཙན་པོ་བཅས་མཉམ་གཅིག་ཏུ་ཉོ་སྐབས་ཨམ་ཕྲག་ཏུ་ཡོད་པའི་སྒོར་མོས་མ་འདང་བར་གྲོགས་པོ་ཞིག་ལ་སྒོར་མོ་གཡར་ནས་དཔེ་ཆ་དེ་དག་དངོས་སུ་ཉོས་པ་ཡིན།